Vahl Sportsklubb

Vahl Sportsklubb (stiftet 21. april 1918) var et norsk idrettslag fra Oslo. Klubben hadde tilhold i områdene rundt Rudolf Nilsens plass (tidligere Vahls plass) på Tøyen.

Vahl Sportsklubb ble dannet 5. februar 1946 da de tre tidligere arbeideridrettslagene Sportsklubben Brage, Sportsklubben Grane og Sportsklubben Varden besluttet å slå seg sammen. Sammenslutningen valgte å beholde stiftelsesdatoen til Varden, som var den eldste klubben.

Vahl hadde aktivitet innen bandy, fotball, håndball, ishockey, orientering, skiidrett og skøyter. Klubben arrangerte skøyteløp på Vahls plass inntil midt på 1960-tallet. Klubben gikk i oppløsning en gang etter dette.

Referanser

Idrettslag etablert i 1918
Idrettslag i Oslo
Tidligere bandyklubber i Norge
Tidligere fotballag i Norge
Tidligere ishockeyklubber i Norge
Tidligere skøyteklubber i Norge
Tøyen (Oslo)
Artikler i skøytesportprosjektet
Sport i bydel Gamle Oslo